**Өзін-өзі тану сабағының жоспары**

**Мектеп: А.Үкібаев атындағы жалпы орта білім беретін мектебі**

**Мерзімі: 19.02/2021 ж. № 20-сабақ**

**Пән мұғалімі: Жетписбаева Г.Ж. Сыныбы: 7** Оқушылар саны: 15

**Сабақтың тақырыбы:** Отбасылық құндылықтар

**Құндылық:** Дұрыс әрекет

**Қасиеттер:** қайырымдылық, жанашырлық, жауапкершілік.

|  |  |
| --- | --- |
| **Сабақтың мақсаты:** Отбасылық құндылықтарды түсіндіре отырып, дұрыс әрекет құндылығының мәнін ашу.  **Міндеттері:**   * Отбасылық құндылықтарды дұрыс әрекет құндылығының негізінде ұғындыру. * Қайырымдылық, жанашырлық қасиеттерін дамыту. * Оқушыларды отбасы алдындағы жауапкершіліктерін сезіне білуге тәрбиелеу. | ***Ресурстар:***  *(Оқулық, бейнефильм, презентация, дәптер т.б.)* |
| Сабақтың барысы:  **1.Ұйымдастыру кезеңі. (1 мин)**  Амандасу, түгендеу. «5 Т» ережесін естеріне салу.  Тыныштық сәті: №1 Нұрға бөлену (3 мин)  **2. Үй тапсырмасын тексеру. (5 мин)**  Н.Келімбетов «Ұлыма хат» оқу.  **Талқылау сұрақтары:**  *Мейірімділік жайын сөз еткенде, неліктен адамдардың көз алдына ең алдымен аяулы анасының жарқын бейнесі келеді деп ойлайсыңдар?*  *- Мәтіндегі ананың бойынан өздерің байқаған ізгі қасиеттерді атап беріңдер?*  *- Автордың ата-анасының қоныс аударған қарашайлар*  *отбасына риясыз көмек көрсетуінің себебі, қозғаушы күші неде деп санайсыңдар?*  *- Сендердің отбасыларыңда өзгелерге қандай сый, құрмет және көмек көрсетіледі? Әңгімелеп беріңдер.*  *- Өзің рухани жағынан бай, әрі азамат болып өсу үшін алдыңа қандай мақсат қоясың?* | *(Баяу музыка)*  *Оқулықтың*  *78 бетінде* |
| **Дәйексөз (3 мин)**  *«Отбасындағы адам бойындағы асыл қасиеттер жарқырай көрініп қалыптасады. Отанға деген ыстық сезім жақындарына, туған-туысқандарына деген сүйіспеншілікпен байланысты» Нұрсұлтан Назарбаев*  *Дәйексөздің мағынасын қалай түсіндіңіздер?* | *Дәйексөзді мұғалім дауыстап оқиды, сосын балалар қайталап айтады, сонан соң ербалалар, сосын қыз балалар қайталап оқиды.*  *Дәйексөзді дәптерге жазып алу.*  *Н.Ә.Назарбаев туралы қысқаша ақпарат беру*  *https://slides.kz/elbasy-turaly-slayd-prezentaciya-skach/* |
| **Әңгімелесу. Мұғалімнің сыйы (10 мин)**  «Бақытты отбасы үлгісі» бейнеролик  Бейнеролик жайлы сұрақтар қойылады:  Бай көршісі қандай мақсатпен кедей көршісіне келді?  Ол неге таңқалды?  Дәулет неліктен Сабыр берген жауаптарын түсінбеді?  Өздерің өскенде перзенттік борыштарыңды қалай өтейсіңдер? | https://www.youtube.com/watch?v=pjHmgyDGLX8 |
| **Шығармашылық жұмыс (16 мин)**  5-тапсырма.  Н.Назарбаевтың «Әр халықтың өміріндегі терең имандлық пен рухани негіздерге – дәстүрлерге назар аудару керек. Оның халық өміріндегі рөлі еш даусыз» деген ойын басшылыққа алып, пікірталас жүргізіңдер.  6-тапсырма: Отбасыларыңды біріктіретін қандай отбасылық салт-дәстүр, мерекелер бар?  «Отбасы жылуына менің үлесім» эссе жазу  7-тапсырма: Суреттерге қараңдар. Қысқаша сипаттаңдар, тақырып қойыңдар.  Жаңа ақпарат. Ақпаратты түсіндіру  «Отбасы – адамның рухани тірегі. Отбасың бақытты болу үшін сен де өз үлесіңді қосуың тиіс: ана сүтімен бірге даритын, үлкенді сыйлап, ізет көрсету, кішіге қамқорлық жасау секілді асыл қасиеттерді бойыңа сіңіріп, қоршаған ортаға және қоғамға пайдалы азамат болып өсуге ұмтылуың керек. Сен – өміріміздің жалғасы, ертеңі, жарқын болашағымыз, ел мен жердің иесісің. Күнделікті өмірде адамдармен қарым-қатынас барысында өмірдегі түрлі жағдайларда өзіңді қалай ұстауды, адамгершілік әліппесін игересің, атап айтқанда, мейірімді, кішіпейіл болу, ізеттілік, сыйластық, үлкендермен және кішілермен қандай қарым-қатынаста болу сияқты тәжірибе жинақтайсың» | Оқулықтың 81 беті  Пікірталас жүргізу  Эссе жазу  Оқулықтың 82 беті |
| **Топпен ән айту. (3 мин)**  **Сәби болғым келеді**  Сөзі: М.Мақатаев  Әні: Т.Рахимов  Құс та болғым келмейді қанатым бар Қанатым бар күмістен жаратылған  Сәби болғым келеді-ай, сәби болғым Бұл өмірден хабарсыз жаңа туған  Тал бесігі – кең жаһан, тарылмаған,  Біреуге бар, біреуге табылмаған.  Сәби болғым келеді-ай, сәби болғым Бұл өмірден хабарсыз жаңа туған  От та болғым келмейді жылуым бар Жылуым бар, керек пе, жылынындар  Сәби болғым келеді-ай, сәби болғым Күн сәулесі ойнаған тұлымымда  Қанат қағып өмірге ұшарымда Кесілмесе бәрібір тұсауым да  Сәби болғым келеді-ай, сәби болғым Сәбиі жоқ ананың құшағында | Мұғалім оқушылармен бірге ән айтады  Оқулықтың 83 беті |
| **Үй тапсырмасы. (1 мин)**  Келесі сабақ: «Айгүлдің әңгімесі» тақырыбын оқу.  7-тапсырма. Өздерің де отбасылық альбомдарыңнан қызықты сәттеріңді суреттейтін суреттерді жинастырып, «Менің отбасым» атты фотоиллюстрациялар әзірлеңдер. | Күнделіктеріне белгілеп алады. |
| **Соңғы тыныштық сәті: (1 мин)**  Балалар, көздеріңізді жұмып 1 минут тыныштықта отырып, бүгінгі сабақтан игерген жақсы қасиеттерді бойларыңызға сіңіріп, жүректеріңізде сақтаңыздар. Көздеріңізді ашуға болады. Бүгінгі сабаққа жақсы қатысқандарың үшін ризашылыығымды білдіремін. | Демалу жаттығуы |